Design+Frida+Hansen

Frida Hansen (1855-1931) Historien om Frida Hansen går i korte trekk ut på at hun giftet seg ung med en av Stavangers største kjøpmenn og redere og ble rik frue på en flott gård. I krakket i 1880-årene gikk selskapet konkurs, og Frida gikk fra rik til fattig på kort tid. Denne hendelsen la antakelig grunnlaget for hennes utvikling som kunstner. For å livnære seg etter konkursen etablerte Frida Hansen en broderiforretning i Stavanger. Via arbeidet sitt her kom hun i kontakt med miljøer på Jæren der hun lærte seg å farge garn. Hun lærte seg også en gammel veveteknikk fra Sogn og Fjordane, såkalt Opstadvev. ||
 * || Etter besøket på kunstindustrimuseet i Oslo og i arbeidet med litteratur om design ble jeg betatt av arbeidene til Frida Hansen. Jeg fikk lyst til å vite mer om denne designeren. Jeg begynte å søke etter informasjon, og forsto raskt at navnet hennes var knyttet til en spennende historie.


 * [[image:monkl/fridas_teppe.JPG width="140" height="310" caption="fra Kunstindustrimuseet foto: monkl"]] || I 1892 flyttet Frida Hansen fra Stavanger til Kristiania. Her startet hun vevskolen ”Atelier for national Tæppevævning” og et plantefarveri. Tiden var preget av nasjonal identitetsbygging. Men Frida fikk i 1895 anledning til å reise utenlands. Hun dro til Tyskland og Paris og opplevde [|Art Nouveau]i full blomstring. Hun var også inspirert av [|William Morris]teori om å la seg inspirere av naturen. Dette ses tydelig i hennes arbeider. Hun var glad i blomster. Frida Hansen arbeider ble kritisert for ikke å gi uttrykk for norsk kunst og kultur. Kunstindustrimuseene i Norge var på den tiden opptatt av å hente opp norske tradisjoner. Gerhard Munthe var en samtidig teppekunstner inspirert av Art Nouveau. Han nådde større anerkjennelse hjemme i Norge fordi han lot inspirasjonen fra folkeeventyr og norrøn mytologi komme til syne i sine arbeider.

Frida Hansen ble vel ansett ute i Europa. På verdensutstillingen i Paris i 1900 mottok Frida gullmedalje for arbeidene sine. Dette banet vei for stor internasjonal anerkjennelse. Hun ble kjøpt opp av store museer rundt om i verden. Frida Hansen ses i dag som en av våre fremste representanter for Art Nouveau. Frida Hansen utviklet og tok i 1897 patent på en transparent veveteknikk. Hun bevarte partier i teppene der bare renningen fikk stå, uten innslag. Dette ga lyse og gjennomskinnelige felt. Frida Hansen tok seg av alt arbeidet på verkstedet selv. Hun tegnet motivet og overførte det til kartong, hun farget garnet og vevde selv. Hun var en kunsthåndverker.

Frida Hansen mottok kongens fortjenstmedalje i 1915. Ved funksjonalismens frammarsj gled Frida Hansen i bakgrunnen. Hun døde i 1931. ||

Kilder: [] [] [] Høyseter, Ole Rikard: Design på norsk - fra nøstetangen til Norway says, N.W.Damm & sønn, 2005. Thue, Anniken: Frida Hansen - en europeer i norsk tekstilkunst, Universitetsforlaget AS, 1986.
 * Stang,Kåre:** Moderne tider, 1900-tallets stilarter i norsk arkitektur, kunstindustri og design, J.W.Cappelen Forlag as, 1996.
 * Røvig, Kirsten Håberg:** Impulser, Design- og håndverkshistorie vg1, Gyldendal Norsk Forlag AS, 2006.